ΓΡΑΠΤΗ ΕΡΩΤΗΣΗ E-3667/02

υποβολή: Emmanouil Bakopoulos (GUE/NGL) προς την Επιτροπή

(18 Δεκεμβρίου 2002)

Θέμα: Εκδίωξη δεξαμενόπλοιου Enalios Titan από το Γαλλικό Πολεμικό Ναυτικό

Την Τρίτη 3 Δεκεμβρίου 2002, το Γαλλικό Πολεμικό Ναυτικό απέβαλλε εκτός της Γαλλικής Ζώνης Οικονομικού Αποκλεισμού (ΖΟΑ) των 200 μιλίων το δεξαμενόπλοιο Enalios Titan, με σημαία Μάλτας, μονού τοιχώματος. Πριν την εκδίωξη του, το πλοίοπέστη, με απόλυτη επιτυχία, λεπτομερή έλεγχο από τις γαλλικές αρχές. Σημειώνεται επίσης, ότι το πλοίο έχει τοψηλότερο πιστοποιητικό (Condition assessment programme grade 1 rating) από τον νηογνώμονα Den Norske Veritas, μέλος του IACS, οργανισμό αναγνωρισμένο από τον ΙΜΟ και την Ευρωπαϊκή Επιτροπή.

Επιπλέον, ο κυβερνήτης του πλοίουπήρξε αντικείμενο εκφοβισμού και απειλών εκ μέρος μελών του Γαλλικού Πολεμικού Ναυτικού το οποίο τον προειδοποίησε πως εάν δεν απομακρυνθεί από την Γαλλική Ζ.Ο.Α., οι επιπτώσεις θα ήταν δικής του ευθύνης και κινδύνου, με ότι αυτό σημαίνει.

Δεδομένου ότι αυτή η ενέργεια είναι πρωτάκουστη και παραβιάζει την κοινοτική νομοθεσία, σε ποιες ενέργειες προτίθεται να προβεί η Επιτροπή ώστε οι γαλλικές αρμόδιες αρχές να παύσουν να παραβιάζουν την κοινοτική νομοθεσία·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-3666/02 και E-3667/02

(10 Φεβρουαρίου 2003)

Η Επιτροπή εξέφρασε την ανησυχία της, με την ανακοίνωση της 3ης Δεκεμβρίου 2002(1),όσον αφορά τα πλοία που, για να μην αποτελέσουν αντικείμενο επιθεώρησης, αποφεύγουν τα λιμάνια της ΕΕ ενώ εξακολουθούν να πλέουν στα ανοικτά των ακτών μας, συμπεριλαμβανόμενων των χωρικώνδάτων και των αποκλειστικών οικονομικών ζωνών (ΖΕΕ) των κρατών μελών. Η Επιτροπή ζήτησε να αναληφθεί συντονισμένη δράση εκ μέρους των κρατών μελών ώστε να εξετασθούν εναλλακτικές δυνατότητες για τη λήψη μέτρωνπέρ της προστασίας των παράκτιωνδάτων, πρωτίστως μάλιστα των χωρικώνδάτων και των αποκλειστικών οικονομικών ζωνών, κατά των πλοίων που αποτελούν απειλή για το θαλάσσιο περιβάλλον.

Είναι γεγονός ότι τα κράτη μέλη πρέπει να έχουν τη δυνατότητα ναπερασπίζονται τις ακτές τους έναντι κάθε απειλής από πλοία που προφανώς δεν ανταποκρίνονται στα ισχύοντα πρότυπα ή συνεπάγονται μείζονες κινδύνους για το περιβάλλον. Στο ως άνω πλαίσιο και όπως εξήγησε στην ανακοίνωση της 3ης Δεκεμβρίου 2002, η Επιτροπή θα αναλάβει πρωτοβουλία για την αναθεώρηση της διεθνούς σύμβασης για το δίκαιο της θάλασσας.

Κατά τη συνεδρίαση της 6ης Δεκεμβρίου 2002, το Συμβούλιο Μεταφορών ενέκρινε ομόφωνα τις εν λόγω κατευθύνσεις ενώ παράλληλα επιβεβαίωσε την πρόθεση του να απαγορεύσει τον ελλιμενισμό στην ΕΕ πετρελαιοφόρων απλής ατράκτου (απλού κύτους/τοιχώματος) που μεταφέρουν αργούςδρογονάνθρακες.

Σε αυτό το πλαίσιο, η Επιτροπή διαβίβασε στις 20 Δεκεμβρίου 2002, στο Κοινοβούλιο και το Συμβούλιο πρόταση κανονισμού(2) για την απαγόρευση της μεταφοράς αργών πετρελαϊκών προϊόντων με πετρελαιοφόρα απλής ατράκτου από και προς τα λιμάνια της ΕΕ και τη συντόμευση του χρονοδιαγράμματος απόσυρσης των πετρελαιοφόρων απλής ατράκτου που είχε αποφασισθεί στο πλαίσιο του ατυχήματος ERIKA-I.

Η Επιτροπή κάλεσε το Κοινοβούλιο και το Συμβούλιο να εξετάσουν επειγόντως το εν λόγω κείμενο ενόψει της έγκρισης του από το Συμβούλιο Μεταφορών της 27ης Μαρτίου 2003.

(1) COM(2002)681 τελικό.

(2) COM(2002)780.